b'\n_START_ARTICLE_\nMuntatge flotant\n_START_PARAGRAPH_\nEn una gran varietat d\'aplicacions, un  muntatge flotant  \xc3\xa9s un tipus de muntatge mec\xc3\xa0nic que connecta dues parts d\'una forma el\xc3\xa0stica per evitar acoblaments._NEWLINE_En el cas d\'un micr\xc3\xb2fon, la part principal del muntatge flotant \xc3\xa9s un marc el\xc3\xa0stic exterior. Aix\xc3\xb2 ajuda a reduir el soroll mec\xc3\xa0nicament acoblat de la zona circumdant, sense afectar el so del micr\xc3\xb2fon._NEWLINE_En els amplificadors d\'alt guany, els enginyers de disseny solien  muntar els conjunts de tubs en aquestes etapes, a prova de sacsejada, mitjan\xc3\xa7ant unes petites gomes-t\xc3\xa0ndem col\xc2\xb7locades en els orificis dels cargols, deixant el conjunt tub-s\xc3\xb2col en una situaci\xc3\xb3 "flotant".\n_START_SECTION_\nMicr\xc3\xb2fons\n_START_PARAGRAPH_\nS\'utilitzen comunament en els micr\xc3\xb2fons d\'estudi per evitar sorolls no desitjats. El muntatge flotant s\'utilitza per a\xc3\xafllar parcialment el micr\xc3\xb2fon de les vibracions que d\'altra manera podrien ser transmeses a trav\xc3\xa9s del suport de micr\xc3\xb2fon, fent que els sons no desitjats s\'afegeixin al senyal de sortida.\n_START_SECTION_\nReproductors de discos compactes\n_START_PARAGRAPH_\nUn disseny diferent es troba en alguns reproductors de discos compactes, en els quals unes gomes t\xc3\xa0ndem sostenen la mec\xc3\xa0nica del disc i el conjunt de lectura-gravaci\xc3\xb3, de manera que els a\xc3\xafllen de les vibracions externes.\n_START_SECTION_\nShock mount  per a mobles\n_START_PARAGRAPH_\nUna idea similar, tamb\xc3\xa9 coneguda com a  Shock mount , es troba en el disseny de mobles, introdu\xc3\xaft per Charles i Ray Eames. El  Shock mount  proporciona una certa absorci\xc3\xb3 d\'impactes i serveix com una mena de frontissa, permetent que el seient pivoti lliurement.'